ขอขึ้นเบี้ย
ช่วงนี้คนไทยได้รับแต่ข่าวที่ทำให้กระเป๋าสตางค์แฟบเมื่อวานนี้สมาคมประกันวินาศภัยก็บ่นว่าแบกต้นทุนค่ารักษาพยาบาลไม่ไหว เสนอสำนักงานคณะกรรมการกำกับและส่งเสริมการประกอบการธุรกิจประกันภัย ขอขึ้นเบี้ยประกันชีวิต
4 มี.ค. 2558

ช่วงนี้คนไทยได้รับแต่ข่าวที่ทำให้กระเป๋าสตางค์แฟบเมื่อวานนี้สมาคมประกันวินาศภัยก็บ่นว่าแบกต้นทุนค่ารักษาพยาบาลไม่ไหว เสนอสำนักงานคณะกรรมการกำกับและส่งเสริมการประกอบการธุรกิจประกันภัย ขอขึ้นเบี้ยประกันชีวิต
ข้อเสนอของสมาคมมีมากมายหลายอย่าง แต่ขึ้นเบี้ยประกันก็จะปรับปรุงความคุ้มครองให้กับผู้ซื้อประกัน ที่ครีเอทสุดๆ เห็นจะเป็นการเสนอเรียกเก็บความรับผิดชอบส่วนแรก (Deductable) จากผู้เอาประกันแบบเดียวกับประกันรถยนต์
เรื่องขอขึ้นเบี้ยนี่ ทางสมาคมยืนยันว่าไม่ได้มโนไปเอง เพราะตอนนี้กำลังเจอบรรยากาศค่ารักษาพยาบาลเฟ้อ ซึ่งส่งผลให้ระบบประกันชีวิตทั้งระบบประสบกับปัญหาหมด
อันว่าค่ารักษาพยาบาลเฟ้อเกิดมาจากโรงพยาบาลขนาดกลางและเล็กฉวยจังหวะโรงพยาบาลห้าดาวมาลงทุนในต่างจังหวัดลักไก่ขึ้นราคา พร้อมยกตัวอย่างโรงพยาบาลห้าดาวค่ารักษาคนไข้ที่ป่วยเป็นโรคหนึ่งอยู่ที่ 1 หมื่นบาท จู่ๆ โรงพยาบาลขนาดเล็กที่ตั้งมานานแล้ว จากเดิมเคยคิดค่ารักษาโรคเดียวกันเฉลี่ยที่ 3,000 บาท ก็แอบเขยิบราคาขึ้นไปเป็น 5,000 บาท
เจอแบบนี้ ไม่ขึ้นเบี้ยไม่ไหวแล้วครัช !!!!